དེ་ནི་ཟླ་བཅུ་གཉིས་པའི་ཚེས་གཅིག་ཉིན་ལ་གཏོང་གི་ཡོད་པ་དང་།སྤོ་བོའི་ཁུལ་གྱི་སོ་ནམ་པའི་ལོ་གསར་ཡིན་ལ།མིང་ལ་ལོ་ཆུང་ཞེས་ཟེར་ཡང་དོན་དངོས་ཐོག་རྒྱས་ཤོས་ཤིག་ཀྱང་ཡིན།སྤོ་བོའི་ཕར་ལུང་དང་ཚུར་ལུང་བར་ལ་ཁྱད་པར་ཅུང་ཡོད་དེའི་སྐབས་རྒྱས་གཏོང་བྱེད་དགོས་དོན་ནི་སྤྲོ་བོའི་ཁུལ་ནི་བོད་ལྗོངས་ས་མཐོའི་དཔྱིད་ཀ་ཤར་སྔ་བའི་ས་ཆ་ཞིག་ཡིན་པས་ན།བོད་ཟླ་དང་པོར་སོ་ནམ་གྱི་བྱ་བ་བྱེད་འགོ་ཚུགས་རན་པའི་སྟབས་ཀྱིས་ཡིན།དེ་ཡང་བོད་ཟླ་བཅུ་གཅིག་པའི་ཚེས་བཅོ་ལྔ་ཡས་མས་ནས་ལོ་གསར་གྱི་གྲ་སྒྲིག་བྱེད་ཀྱི་ཡོད་པ་དང་།ལྷག་པར་དུ་བོད་ཚེས་ཉེར་དགུ་ནས་ནང་མི་ཡོངས་རྫོགས་ཀྱིས་ལོ་གསཏར་གྲ་སྒྲིག་གི་ལས་ཀ་ཁོ་ན་བྱེད་ཀྱི་ཡོད་པ་སྟེ་ཚེས་ཉེར་དགུ་ཉིན་གྱི་སྔ་དྲོར་ཁྱིམ་ནང་འཛིན་ཆས་དང་།དུ་སྒོའི་དུད་དྲེག་རྣམས་གཅིག་ཀྱང་མ་ལུས་པར་གཙང་དག་བཟོས་ཏེ་དེ་རྣམས་ཁང་འོག་གི་རྒྱ་ལམ་དུ་ཚོ་དགུར་བགོས་ནས་འཕོ་བ་དང་དེ་ལ་དགུ་ལུད་ཅེས་ཟེར།དེ་ནས་འཛིན་ཆས་དང་ཅ་ལག་རྣམས་སླར་ཁང་པའི་ནང་སྤོས་ཏེ་གྲལ་ལྟར་འགྲིག་པོར་བསྒྲིགས་ཐོག་ཕྱི་དྲོར་ཁྱིམ་མི་ཡོངས་རྫོགས་ནས་ཚེས་བཅོ་ལྔ་ཡས་མས་སུའང་མགྲོན་མཚམས་ཆོད་མི་ཐུབ།